

հավելված 11

Մրցույթ

**«Պետական աջակցություն զբոսավարների ուսուցման, վերապատրաստման**

**առնվազն 3 դասընթացներին» միջոցառման համար (այսուհետ` Միջոցառում)**

**Մրցութային միջոցառման նկարագրությունը**

Միջոցառման շրջանակներում ստեղծվելու եւ իրականացվելու են զբոսավարների ուսուցման, վերապատրաստման առնվազն 3 դասընթացներ, որոնք իրագործվելու են ծրագիրը կազմող կազմակերպության կողմից։ Դասաընթացների կազմակերպումը պետք է ընդգրկի զբոսավարների հմտությունների զարգացման համար անհրաժեշտ բովանդակությամբ ծրագրերի կազմում, դասընթացի մասնակիցների հավաքագրում, դասընթացի իրականացում եւ գնահատում: Ծրագիրը պետք է պարունակի ինչպես մասնագիտական թեմատիկ դասեր, այնպես էլ պրակտիկ աշխատանքներ զբոսավարների սպասարկման եւ զբոսաշրջիկների ապահովությանն ուղղված թեմաների շուրջ:

**Միջոցառման *արդյունքները***

Միջոցառման ակնկալվող արդյունքներն են` **յուրաքանչյուր դասընթացի համար**

* Դասընթացի ծրագիր եւ դրա մանրամասն նկարագրություն
* Իրականացված տեսական դասընթացներ տեղական եւ միջազգային մասնագետների ներգրավմամբ
* Իրականացված գործնական դասընթացներ
* առնվազն 24 վերապատրաստված մասնագետ
* Դասընթացի ուղեցույց-ձեռնարկ` ներկայացված տեղեկատվության կարևւորագույն բաղադրիչներով

***Դիմելու պայմանները***

Միջոցառման իրականացմանը կարող են դիմել այն իրավաբանական անձինք, որոնք ունեն

* Ուսուցման ազգային ռեեստրում գրանցված իրավաբանական անձին համարժեք կարգավիճակ, որը պայմանագրային հիմունքներով իրականացնում է լրացուցիչ կրթական ծրագիր
* Զբոսավարների պատրաստման/վերապատրաստման խմբային կարճաժամկետ ուսուցման մոդուլային ծրագրերի վերաբերյալ տվյալներ։ Դրանք են՝
  + ծրագրի անվանումը,
  + դասընթացի նպատակը,
  + Մասնակիցների ընտրության պահանջներ,
  + Ծրագրի իրականացման մեթոդաբանություն
  + Մասնագիտական կազմի վերաբերյալ տեղեկատվություն,
  + ուսուցման նվազագույն տևողությունը` ժամերով և ժամանակացույցով:
* Դասընթացների և քննությունների կազմակերպման առնվազն մեկ տարվա փորձ,
* Դասընթացն իրագործող պատրաստված անձնակազմ՝ մոդուլային ծրագրում առկա բաղադրիչներին համապատասխան
  + Դասընթացավարներ` ըստ ոլորտների, թեմաների,
  + Քննական հանձնաժողով` ըստ ոլորտի, զբաղմունքի, որակավորման,
* Թվային հարթակներ՝ կազմակերպության գործունեության մասին հագեցած տեղեկատվությամբ։
* Դասընթացների իրականացման համար անհրաժեշտ միջավայր, գույք, պայմաններ

Հետաքրքրված կազմակերպությունները պետք է ներկայացնեն հետեւյալ տեղեկատվությունը ՀՀ Էկոնոմիկայի նախարարություն համաձայն մրցութային ընթացակարգի:

* Կազմակերպության գրանցման վկայական
* հայտատու կազմակերպության իրավասու մարմնի որոշումը մրցույթին սույն հրավերով նախատեսված պայմաններով մասնակցելու վերաբերյալ
* Կազմակերպության պորտֆոլիո` ընդգծելով նմանատիպ կրթություն իրականացնելու փորձը եւ համագործակցությունները
* Ծրագիր եւ կատարվող աշխատանքների ժամանակացույց
* Ներգրավվող մասնագետների տվյալներ, ինքնակենսագրականներ
* Ծրագրի իրականացման ծախսերի նախահաշիվ` տեղեկատվություն իրականացվող միջոցառումների անվանումների, քանակի, միավորի գնի և դրանց համար նախատեսվող ծախսերի՝ նաև համաֆինանսավորման վերաբերյալ:

***Հաշվետվողականությունը***

Ընտրված կազմակերպությունը սերտորեն կհամագործակցի Զբոսաշրջության կոմիտեի մարքեթինգի վարչության հետ` ստանալով անհրաժեշտ ուղղորդումներ եւ տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ Զբոսաշրջության կոմիտեի կողմից ստեղծված մրցութային հանձնաժողովի եզրակացությանը հետեւյալ սկզբունքով`

* Պետք է ներկայացվեն վերապատրաստված մասնակիցների ցանկը՝ նշելով յուրաքանչյուրի համար օտար լեզվի իմացությունը,
* Կատարված աշխատանքների բովանդակային և ֆինանսական հաշվետվությունը պետք է ներկայացվեն ՀՀ ԷՆ Զբոսաշրջության Կոմիտե կնքված Պայմանագրի դրույթներին համապատասխան:

***Մրցութային միջոցառման*** ***ժամկետը և պայմանները***

Հաշվետվությունների ներկայացման վերջնաժամկետ` դեկտեմբեր 11, 2021թ.:

***Վճարման ընթացակարգը***

Միջոցառման իրականացման համար կանխավճար չի նախատեսվում:

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների։